stanford-oval/wikipedia huggingface dataset:
คาเมะวะอิไกโทะฮายากุโอโยงุ
เนื้อเรื่อง

ซุซุเมะ (นกกระจอก) คาตากุระ เป็นเพียงหญิงสาวที่แต่งงานแล้ว ทำหน้าที่เป็นแม่บ้านอยู่กับบ้านเพียงอย่างเดียว ชีวิตแต่ละวันของเธอช่างเรียบง่ายจนน่าเบื่อหน่าย ยิ่งเมื่อสามีของเธอต้องย้ายไปทำงานที่บริษัทสาขาที่ต่างประเทศ ทำให้ซุซุเมะยิ่งเหนื่อยหน่ายมากขึ้น
สิ่งเดียวที่เป็นงานหลักที่สามีฝากไว้ให้เธอจำใจต้องทำให้ ทั้งที่เจ้าตัวก็ไม่ค่อยอยากจะทำเท่าไหร่ นั่นคือการเลี้ยงเต่าชื่อ คาเมะทาโร่ ซึ่งเป็นสัตว์เลี้ยงของสามี
ซุซุเมะมีเพื่อนรักอยู่คนหนึ่งชื่อว่า คุจะกุ (นกยูง) เป็นคนมั่นใจสูง ไม่เคยกลัวที่จะตอบโต้หรือขัดแย้งกับใคร ความใฝ่ฝันของเธอคือ การได้ไปใช้ชีวิตอยู่กับคนรักชาวฝรั่งเศส ในห้องพักที่สามารถมองเห็นหอไอเฟลได้ （?）คุจะกุเป็นเพื่อนกับซุซุเมะมาตั้งแต่เกิดก็ว่าได้ เนื่องจากแม่ของเธอทั้งสองเจ็บท้องคลอดพวกเธอพร้อมกัน พักฟึ้นก็อยู่เตียงติดกัน ชื่อของซุซุเมะนั้น แม่ของเธอก็ได้แรงบันดาลใจมาจากแม่ของคุจะกุ
ถึงจะได้ชื่อว่าเป็นเพื่อนรัก แต่ซุซุเมะก็มักจะอดที่จะเปรียบเทียบตัวเองกับคุจะกุไม่ได้ เพราะไม่ว่าจะทำอะไรคุจะกุก็มักจะนำหน้าเธออยู่ก้าวหนึ่งเสมอ (ที่จริงเริ่มมาตั้งแต่ตอนแม่ของเธอทั้งสองตั้งชื่อให้พวกเธอแล้ว คือการเปรียบเทียบความหมายชื่อของพวกเธอระหว่างนกยูงกับนกกระจอก)
ซุซุเมะเริ่มรู้สึกเหมือนตนเองหมดคุณค่า และไร้ตัวตนขึ้นทุกที ในขณะนั้นเองที่เธอบังเอิญได้เห็นป้ายประกาศขนาดจิ๋วบอกข่าวการรับสมัครสายลับ แปะติดอยู่ที่โคนราวบันไดแห่งหนึ่ง ซุซุเมะเกิดความสนใจในประกาศนี้ขึ้นมาทันที
เมื่อไปถึงสำนักงานสายลับ (ที่เขาว่าไว้ในประกาศ) ซึ่งก็เป็นแค่อพาร์ตเม้นท์โทรมๆ หลังหนึ่ง ซุซุเมะได้พบกับคู่สามีภรรยาสายลับ คือ ชิซุโอะ กับ เอสึโกะ ที่กล่าวอ้างว่าตนเองเป็นสายลับของประเทศอื่นที่เป็นคนญี่ปุ่น (?!) พวกเขาสัมภาษณ์ซุซุเมะอยู่ครู่หนึ่ง ก่อนบอกตกลงรับซุซุเมะเข้าเป็นสายลับ ด้วยเหตุผลที่ว่า เธอดูเรียบๆ ไม่สะดุดตาใครดี
ทันทีที่เริ่มงานสายลับ เหตุการณ์ต่างๆ รอบตัวซุซุเมะดูจะผิดแปลกออกไป มีเรื่องราวที่น่าสงสัยเกิดขึ้นมากมาย ไม่ว่าจะมีศพมาติดอวนชาวประมงในวันที่เธอไปร่วมงานลากอวน หรือบุคคลรอบๆ ตัวที่เคยดูปกติดี ก็เหมือนจะมีทีท่าผิดแปลกออกไป รวมถึงรุ่นพี่คาโต้ที่เธอเคยปลึ้มนักหนาก็ดูแปลกจนประหลาด จนในที่สุดคุจะกุก็หายตัวไปอย่างไร้ร่องรอย สายลับซุซุเมะจึงต้องค้นหาความจริงต่างๆ ว่ามันเกิดอะไรขึ้นกันแน่
ตัวละคร

ซุซุเมะ - จุริ อุเอะโนะ
คุจะกุ -ยู อะโออิ
ชิซุโอะ -เรียว อิวามัทสึ
เอสึโกะ -ฟุเสะเอริ
รุ่นพี่คาโต้ - จุน คานาเมะ
คาร์เบนิซิลลิน

| --- | --- |

ข้อมูลทางคลินิก
รหัส ATC: J01CA03 (WHO) 
ตัวบ่งชี้
PubChem CID: 33478
DrugBank: APRD00846
ECHA InfoCard: 100.022.882 
 สารานุกรมเภสัชกรรม
คาร์เบนิซิลลิน  (อังกฤษ: Carbenicillin) เป็นยาปฏิชีวนะประเภทเพนิซิลลิน
คำประกาศอิสรภาพสหรัฐ

คำประกาศอิสรภาพสหรัฐ
ภาพวาดคณะกรรมการร่างคำประกาศอิสรภาพยื่นร่างให้กับรัฐสภาอเมริกา โดยภาพนี้พบได้ในธนบัตรสองดอลลาร์ด้วย
คำประกาศอิสรภาพแห่งสหรัฐ  (อังกฤษ: United States Declaration of Independence) เป็นแถลงการณ์ซึ่งสภาภาคพื้นทวีปลงมติยอมรับเมื่อวันที่ 4 กรกฎาคม ค.ศ. 1776 ซึ่งมีใจความว่า สิบสามอาณานิคม ซึ่งในเวลานั้นกำลังทำสงครามอยู่กับราชอาณาจักรบริเตนใหญ่เป็นรัฐเอกราชแล้ว และดังนั้น ไม่ถือว่าเป็นส่วนหนึ่งของจักรวรรดิอังกฤษอีกต่อไป คำประกาศอิสรภาพส่วนใหญ่เขียนขึ้นโดยโทมัส เจฟเฟอร์สัน อธิบายอย่างเป็นทางการว่าเหตุใดสภาจึงลงมติเมื่อวันที่ 2 กรกฎาคม เพื่อประกาศอิสรภาพจากบริเตนใหญ่ ราวหนึ่งปีหลังจากการปะทุของสงครามปฏิวัติอเมริกัน วันเกิดของสหรัฐอเมริกา หรือวันประกาศเอกราช มีการเฉลิมฉลองขึ้นเมื่อวันที่ 4 กรกฎาคม ซึ่งตรงกับวันครบรอบที่คำประกาศอิสรภาพได้รับการเห็นชอบโดยสภา
คำประกาศอิสรภาพดังกล่าวอธิบายเอกราชของสหรัฐอเมริกาโดยลำดับความเดือดร้อนของอาณานิคมจากพระเจ้าจอร์จที่ 3 และโดยการยืนยันสิทธิธรรมชาติ ตลอดจนสิทธิในการปฏิวัติ จุดประสงค์ดั้งเดิมของเอกสารในการประกาศอิสรภาพ แต่ทว่าข้อความของการประกาศอิสรภาพเดิมได้ถูกปฏิเสธไปหลังจากการปฏิวัติอเมริกัน แต่ความสำเร็จของมันได้เพิ่มมากขึ้นตามกาลเวลา โดยเฉพาะอย่างยิ่งประโยคที่สอง อันเป็นข้อความที่ครอบคลุมถึงสิทธิมนุษย์ปัจเจกชน:
ความสัตย์จริงดังต่อไปนี้เราถือว่าชัดแจ้งอยู่ในตัวแล้ว คือ ทุกคนได้รับการรังสรรค์มาให้เท่าเทียมกัน พระผู้สร้างเขาเหล่านั้นได้ประทานให้เขามีสิทธิบางประการอันถ่ายโอนแก่กันไม่ได้ ซึ่งเรื่องนี้รวมถึง ชีวิต เสรีภาพ และการแสวงหาความสุข
ประโยคนี้เรียกว่าเป็น "หนึ่งในประโยคที่เป็นที่รู้จักกันดีที่สุดในภาษาอังกฤษ" และ "คำที่มีอำนาจและผลกระทบมากที่สุดในประวัติศาสตร์อเมริกัน" และจากแนวคิดในการปกป้องสิทธิปัจเจกชนและกลุ่มคนชายขอบนี้เองที่มีอิทธิพลอย่างยิ่งต่ออับราฮัม ลินคอล์น ผู้ซึ่งพิจารณาว่าคำประกาศอิสรภาพดังกล่าวเป็นรากฐานของปรัชญาการเมืองของตน
คำมั่น

คำมั่น (อังกฤษ: promise) หมายถึง การแสดงเจตนาฝ่ายเดียวของผู้ให้คำมั่น ที่มีผลผูกพันผู้ให้คำมั่นเมื่อมีผู้แสดงเจตนารับรู้ที่สอดคล้องกับคำมั่น อันเป็นความผูกพันก่อนเกิดสัญญาที่มุ่งประสงค์จะทำระหว่างกัน เช่น คำมั่นว่าจะซื้อหรือขาย
คำมั่นไม่จำเป็นต้องมีการเสนอให้มีการตกลงทำสัญญาเสมอไป อาจมีผู้แสดงเจตนารับรู้ที่สอดคล้องกับคำมั่นหรือไม่มีผู้แสดงเจตนารับรู้ ก็นับว่าเป็นคำมั่นได้ เช่น คำมั่นว่าจะให้รางวัล
คำถามแบบโสกราตีส
ดูเพิ่ม

กรรมวิธีโสกราตีส (อังกฤษ)
การคิดเชิงวิจารณ์
คุณธรรมทางภูมิปัญญา (อังกฤษ)
คาร์บิน็อกซามีน

| --- | --- |

ข้อมูลทางคลินิก
ระดับความเสี่ยงต่อทารกในครรภ์:  C 
ช่องทางการรับยา: Oral: 4 mg tablet or 4 mg/5 mL liquid
รหัส ATC: R06AA08 (WHO) 
กฏหมาย
สถานะตามกฏหมาย:  4 mg is FDA approved 
ข้อมูลเภสัชจลนศาสตร์
ครึ่งชีวิตทางชีวภาพ: 10 to 20 hours
ตัวบ่งชี้
 ชื่อตามระบบ IUPAC 2-[(4-chlorophenyl)-pyridin-2-yl-methoxy]-N,N- dimethyl-ethanamine 
เลขทะเบียน CAS: 486-16-8
PubChem CID: 2564
DrugBank: APRD00765 Y
ChemSpider: 2466 Y
UNII: VED9E376NC
KEGG: D07617 Y
ChEBI: CHEBI:3398 Y
ChEMBL: CHEMBL864 Y
ECHA InfoCard: 100.006.935 
ข้อมูลทางกายภาพและเคมี
สูตร: C16H19ClN2O
มวลต่อโมล: 290.788 g/mol g·mol−1
แบบจำลอง 3D (JSmol): Interactive image
 SMILES Clc1ccc(cc1)C(OCCN(C)C)c2ncccc2 
 InChI InChI=1S/C16H19ClN2O/c1-19(2)11-12-20-16(15-5-3-4-10-18-15)13-6-8-14(17)9-7-13/h3-10,16H,11-12H2,1-2H3 Y Key:OJFSXZCBGQGRNV-UHFFFAOYSA-N Y 
  (verify)
 สารานุกรมเภสัชกรรม
คาร์บิน็อกซามีน (อังกฤษ: Carbinoxamine)
กลไกการออกฤทธิ์

ยับยั้งฮิสทามีนที่ตัวรับ H1 แบบแข่งขัน
ผลข้างเคียงของยา

อาจมีอาการ ปากแห้ง คอแห้ง ไม่สบายท้อง ง่วงซึม ปวดหัว วิงเวียน นอนไม่หลับ อ่อนล้า คลื่นไส้อาเจียน มีปัญหาการมอง ปัสสาวะยาก ความดันต่ำ
คำเตือนและข้อควรระวัง

ควรบอกแพทย์ก่อนถ้าคุณเป็นโรค หอบหืด glaucoma ulcer prostate gland โต ความดันสูง seizures กำลังตั้งครรภ์ หรือให้นมบุตร
ไม่ควรดื่มสุราระหว่างใช้ยานี้
ควรบอกแพทย์ก่อนถ้าคุณทานยา นอนหลับ ยากล่อมประสาท ยาสงบระงับ ยาคลายกล้ามเนื้อ ยากดประสาท
คำแนะนำระหว่างใช้ยานี้

ควรระวังการใช้ในเด็ก อายุต่ำกว่า 12 ปี
ยานี้อาจทำให้ง่วง จึงไม่ควรทำวานหรือกิจกรรมที่ต้องใช้สติ
อาจทำให้รู้สึกปากแห้ง คอแห้ง
ไม่ควรทานยานี้ร่วมกับสุรา หรือยากดประสาทอื่นๆ
ชื่อการค้า

Nasalgen Rhinaohist Rhinopront Sinumine Histin
วิธีใช้

เด็ก  drops: 1 – 8 months : 0.25 – 1 ml 4 ครั้ง/วัน
syrup: 18 months – 6ปี 2.5 ml 3 – 4 ครั้ง/วัน
6 ปี 5 ml 2 – 4 ครั้ง/วัน
ผู้ใหญ่  1 เม็ด 4 ครั้ง/วัน
การเก็บรักษา

เก็บในภาชนะปิดสนิท พ้นมือเด็ก ไม่ควรเก็บที่อุณหภูมิมากกว่า 40 องศา  C
| ด ค กสารต้านฮิสตามีน (R06) |
| --- | --- |
Aminoalkyl ethers:  โบรมาซีน  คาร์บิน็อกซามีน  คลีมาสทีน  คลอร์เพน็อกซามีน  ไดเฟนิลพิราลีน  ไดเฟนไฮดรามีน  ด็อกซิลามีน  Orphenadrine  Phenyltoloxamine 
ทดแทน Alkylamine:  บรอมเฟนิรามีน  คลอร์เฟนามีน  เดกซ์บรอมเฟนิรามีน (+pseudoephedrine)  เดกซ์คลอเฟนิรามีน (+betamethasone)  ไดเมตินดีน  เฟนิรามีน  ทาลาสทีน 
ทดแทน Ethylenediamine:  คลอโรพิรามีน  ฮีสตาไพร์โรดีน  เมพิรามีน  เมทาพิริลีน  ไตรเพเลนนามีน 
Phenothiazine derivatives:  อะลิเมมาซีน  Fenethazine  ไฮดรอกซีเอทิลโปรเมทาซีน  ไอโซไทเพนดิล  มีควิตาซีน  เมทไดลาซีน  โอโซเมมาซีน  โปรเมทาซีน 
Piperazine derivatives:  บิวคลิซีน  เซทิไรซีน เลโวเซทิริซีน  คลอร์ไซคลิซีน  Cinnarizine  ไซคลิซีน  Hydroxyzine  เมคลิซีน  ออกซาโตไมด์ 
ใช้งานทั่วกาย:  แอนตาโซลีน  Azanator  อะซาตาดีน  ไซโปรเฮปตาดีน  เดปโตรพีน  อีบาสทีน  Emedastine  อีพินาสทีน  คีโตติเฟน  Latrepirdine  เมบไฮโดรลิน  ไมโซลาสทีน  Olopatadine  เฟนินดามีน  ไพเมตไทซีน  ปิร์โรบิวตามีน  Quifenadine  รูปาตาดีน  ไตรโพรลิดีน  เฉพาะจุด (อะคริวาสทีน  แอสเทมมีโซล  อะเซลาสทีน  Bilastine  เดสลอร์อาตาดีน  เฟกโซเฟนาดีน  ลอราตาดีน  เทอร์เฟนาดีน) 
ใช้งานเฉพาะจุด:  บามิพีน  คลอโรพิรามีน  คลอร์เพน็อกซามีน  คลีมาสทีน  ไดเมตินดีน  ไดเฟนไฮดรามีน  ไอโซไทเพนดิล  เมพิรามีน  โปรเมทาซีน  ทีนาลิดีน
คำบรรยายแบบซ่อนได้

สัญลักษณ์ "คำบรรยายแบบซ่อนได้ในโทรทัศน์" ที่ช่องดับเบิลยูจีบีเอชในสหรัฐอเมริกาประดิษฐ์ขึ้น
คำบรรยายแบบซ่อนได้ (อังกฤษ: closed caption, CC) คือ คำบรรยายที่อยู่ด้านล่างของภาพซึ่งจะมองเห็นได้ก็ต่อเมื่อใช้เครื่องถอดรหัสหรืออุปกรณ์ที่สามารถเรียกอ่านคำบรรยายชนิดนี้ได้ คำบรรยายแบบซ่อนได้ยังต่างจากบทบรรยายใต้ภาพทั่วไปตรงที่มุ่งเน้นเพื่อใช้กับผู้ที่มีปัญหาเรื่องการรับฟังเสียงด้วย เช่น ผู้ที่หูหนวก โดยมักจะใช้เครื่องหมายวงเล็บเหลี่ยมครอบบทบรรยายดังกล่าวไว้ คำบรรยายแบบซ่อนได้จึงแสดงเหตุการณ์ที่เกิดขึ้นทั้งหมดแม้จะไม่มีอยู่ในบทสนทนาก็ตาม เช่น [เคาะประตู] หรือบอกสิ่งที่กำลังปรากฏในจอภาพให้ทราบ เช่น [ป้ายห้ามเข้า] เป็นต้น
ดูเพิ่ม

บทบรรยายใต้ภาพ
คำซ้อนในภาษากฎหมาย

คำซ้อนในภาษากฎหมาย (อังกฤษ: legal doublet) เป็นวลีที่ใช้บ่อยจนเป็นมาตรฐานในภาษากฎหมายอังกฤษ ซึ่งประกอบด้วยไวพจน์ (synonym) สองคำหรือกว่านั้นเข้าคู่กัน การใช้คำซ้อนเช่นนี้มีที่มาจากสำนวนภาษากฎหมายละติน แล้วภาษากฎหมายฝรั่งเศสรับอิทธิพลมา และส่งต่อให้ภาษากฎหมายอังกฤษอีกทอด ขณะที่คำบางคำตั้งใจให้ซ้อนกันไว้อย่างนั้นเพื่อสร้างความเข้าใจอันดีของถ้อยคำนั้น ๆ ยิ่งขึ้น แต่ปัจจุบัน คำซ้อนเช่นนี้ถือว่าฟุ่มเฟือย (pleonasm) โดยเฉพาะเมื่อมีขบวนการภาษากฎหมายเรียบง่าย (Plain Legal Language Movement) เกิดขึ้นด้วยแล้ว
ตัวอย่างคำซ้อน

| คำ | ความหมาย | หมายเหตุ |
| --- | --- | --- |
| aid and abet | ยุยงและส่งเสริม | เป็นคำกริยา หมายถึง อาการของผู้สนับสนุน (accessory, abet, aid หรือ secondary party) และบางทีก็เป็นคำนาม หมายถึงตัวผู้สนับสนุนเองด้วย |
| appropriate and proper | เหมาะและสม, ดีและงาม |  |
| art and part | ยุยงและส่งเสริม | เป็นคำกริยา หมายถึง อาการของผู้สนับสนุน (accessory, abet, aid หรือ secondary party) และบางทีก็เป็นคำนาม หมายถึงตัวผู้สนับสนุนเองด้วย |
| by and between | โดยและระหว่าง | ใช้ในบริบทที่มีบุคคลหลายคนหรือสิ่งหลายสิ่ง เพื่อบอกความสัมพันธ์ของเขาหรือสิ่งเหล่านั้น |
| cancel, annul and set aside | บอกล้าง บอกเลิก และเพิกถอน | ใช้กับนิติกรรม (บอกล้าง เป็นกรณีที่นิติกรรมไม่สมบูรณ์, บอกเลิก เป็นกรณีที่นิติกรรมสมบูรณ์ แต่มีสิทธิจะทำเช่นนั้น, เพิกถอน เป็นกรณีที่ฝ่ายบ้านเมือง เช่น ศาล สั่งให้สิ้นสุดลง) |
| cease and desist | หยุดและยั้ง, ล้มและเลิก, งดและเว้น | เป็นชื่อคำสั่งของฝ่ายบ้านเมืองที่ให้หยุดทำการบางอย่าง |
| covenant and agree | กำหนดและกดไว้, ตกลงและปลงใจ |  |
| deem and consider | พินิจและพิจารณา, นับว่าและถือว่า, จัดเป็นและเห็นว่า |  |
| demise and lease | ให้เช่าและให้เช่า | demise หมายความว่า ให้เช่าเป็นเวลานาน, lease คือ ให้เช่า จะนานหรือไม่ก็ได้ |
| due and payable | ได้เวลาและชำระได้, ถึงกำหนดและใช้เงินได้ | due คือ ถึงเวลาที่กำหนดให้ใช้เงินแล้ว, payable คือ ใช้เงินได้แล้ว |
| final and conclusive | เสร็จและเด็ดขาด | เป็นลักษณะของคำพิพากษาหรือคดีที่ไม่อาจอุทธรณ์ได้อีกต่อไป |
| give, devise and bequeath | ให้ ยก และโอน, ให้ ให้ และให้ | เป็นอาการที่บุคคลยกทรัพย์สินให้แก่บุคคลอื่นโดยพินัยกรรม โดย give ใช้สำหรับทรัพย์สินทั่วไป, devise ใช้สำหรับอสังหาริมทรัพย์ และ bequeath ใช้สำหรับสังหาริมทรัพย์ |
| goods and chattels | ทรัพย์และสิ่งของ | หมายถึง สังหาริมทรัพย์ |
| grant, bargain, sell | ให้ ต่อรอง แล้วซื้อ | เป็นอาการในสัญญาซื้อขาย |
| indemnify and hold harmless | ชดและใช้ | หมายถึง ให้สินไหมทดแทนความเสียหาย |
| legal and valid | ชอบด้วยกฎหมายและมีผลใช้ได้ |  |
| liens and encumbrances | ยึดหน่วงและถ่วงไว้ | หมายถึง กรณีที่ทรัพย์สินถูกผู้อื่นใช้สิทธิยึดหน่วง หรือมีภาระติดพัน ทำให้เจ้าของกรรมสิทธิ์มิอาจใช้กรรมสิทธิ์ได้เต็มที่ |
| make and enter into | เข้าทำและเข้าร่วม | หมายถึง ทำสัญญา หรือเข้าเป็นคู่สัญญา |
| name, constitute and appoint | ตั้ง ก่อตั้ง และแต่งตั้ง |  |
| null and void | โมฆะและเสียเปล่า |  |
| over and above | นอกและเหนือ | เป็นสำนวน หมายความว่า นอกจาก, นอกเหนือจาก |
| part and parcel | แก่นและสาร | หมายถึง ส่วนสำคัญ |
| perform and discharge | กระทำและปฏิบัติ | ใช้กับหน้าที่ |
| power and authority | อำนาจและหน้าที่ |  |
| rest, residue and remainder | ส่วนเหลือ ส่วนหลอ และส่วนเกิน | หมายความว่า เศษ |
| right, title and interest | สิทธิ กรรมสิทธิ์ และประโยชน์ | title จะแปลว่า สิทธิทั่วไปเหมือน right หรือกรรมสิทธิ์ก็ได้ |
| sale or transfer | ขายหรือโอน |  |
| sole and exclusive | หนึ่งและเดียว |  |
| to have and to hold | มีไว้และถือไว้, ครอบไว้และครองไว้ |  |
| successors and assigns | สืบและทอด |  |
| terms and conditions | เนื้อความและเงื่อนไข |  |
| will and testament | เจตและจำนง | หมายถึง พินัยกรรม, ทั้ง will และ testament หมายความอย่างเดียวกัน คือ พินัยกรรม |
คาเมรอน แมคอีวอย

คาเมรอน แมคอีวอย (อังกฤษ: Cameron McEvoy; เกิด 13 พฤษภาคม พ.ศ. 2537) เป็นนักว่ายน้ำชาวออสเตรเลียที่เป็นตัวแทนประเทศของเขาในโอลิมปิกฤดูร้อน 2012 โอลิมปิกฤดูร้อน 2016 โอลิมปิกฤดูร้อน 2020 และโอลิมปิกฤดูร้อน 2024 เขาชนะในโอลิมปิกรายการท่าฟรีสไตล์ 50 เมตร ทำให้เป็นชายชาวออสเตรเลียคนแรกที่ได้รับเหรียญทองในรายการนี้
สถิติที่ดีที่สุด

| 0 | 1 | 2 | 3 |
| --- | --- | --- | --- |
| รายการ | เวลา | สถิติ | การแข่งขัน |
ระยะยาว
| ฟรีสไตล์ 50 ม. | 21.06 | CR, OC | กีฬาทางน้ำชิงแชมป์โลก 2023 |
| ฟรีสไตล์ 100 ม. | 47.04 | CR, OC | 2016 Australian Championships |
| ฟรีสไตล์ 200 ม. | 1:45.46 |  | 2014 Australian Championships |
ระยะสั้น
| ฟรีสไตล์ 50 ม. | 20.75 |  | 2015 Australian Short Course Championships |
| ฟรีสไตล์ 100 ม. | 46.19 |  | 2016 Australian Short Course Championships |
| ฟรีสไตล์ 200 ม. | 1:40.80 | OC | 2015 Australian Short Course Championships |
แหล่งข้อมูลอื่น

คาเมรอน แมคอีวอย ที่ World Aquatics (ในภาษาอังกฤษ)
คาเมรอน แมคอีวอย ที่ Swimming Australia (archived) (ในภาษาอังกฤษ)
คาเมรอน แมคอีวอย ที่ SwimRankings.net (ในภาษาอังกฤษ)
คาเมรอน แมคอีวอย ที่ Olympics.com (ในภาษาอังกฤษ)
คาเมรอน แมคอีวอย ที่ Olympedia (ในภาษาอังกฤษ)
คาเมรอน แมคอีวอย ที่ Australian Olympic Committee (ในภาษาอังกฤษ)
คาเมรอน แมคอีวอย ที่ Commonwealth Games Federation (archived) (ในภาษาอังกฤษ)
คาเมรอน แมคอีวอย ที่ Glasgow 2014 Commonwealth Games (archived) (ในภาษาอังกฤษ)
| ด ค กผู้ชนะเลิศโอลิมปิกรายการท่าฟรีสไตล์ 50 เมตร บุคคลชาย |
| --- | --- |
50 หลา:  1904:  โซลตัน ฮัลเมย์ (HUN) 
50 เมตร:  1988:  แมตต์ ไบโอดี (USA)  1992:  อเล็กซานเดอร์ โปปอฟ (EUN)  1996:  อเล็กซานเดอร์ โปปอฟ (RUS)  2000:  แอนโธนี เออร์วิน / แกรี่ ฮอลล์ จูเนียร์ (USA)  2004:  แกรี่ ฮอลล์ จูเนียร์ (USA)  2008:  เซซาร์ เซียโล (BRA)  2012:  ฟลอเรนท์ มาเนาดู (FRA)  2016:  แอนโทนี่ เออร์วิน (USA)  2020:  เคเล็บ เดรสเซล (USA)  2024:  คาเมรอน แมคอีวอย (AUS)
คำสรรพนามสร้างใหม่

คำสรรพนามแทนบุคคลที่สร้างขึ้นใหม่
คำสรรพนามสร้างใหม่ (อังกฤษ: neopronoun) เป็นคำสรรพนามแทนบุคคลบุรุษที่ 3 ที่เป็นคำสร้างใหม่ นอกเหนือจากคำสรรพนามที่มีอยู่แล้วในภาษานั้น ๆ ในภาษาอังกฤษ คำสรรพนามสร้างใหม่ใช้แทนที่คำสรรพนามที่มีอยู่เดิมคือ "he", "she" และ "they" คำสรรพนามสร้างใหม่เป็นที่ต้องการของบุคคลผู้เป็นนอนไบนารีบางคนซึ่งรู้สึกว่าคำสรรพนามเหล่านี้เป็นการเพิ่มตัวเลือกในการสะท้อนอัตลักษณ์ทางสถานะเพศของตนได้ถูกต้องมากกว่าคำสรรพนามตามแบบแผน
คำสรรพนามสร้างใหม่อาจเป็นคำที่สร้างขึ้นเพื่อใช้เป็นคำสรรพนาม เช่น "ze/hir" หรือนำมามาจากคำที่มีอยู่แล้วมาแปลงเป็นคำสรรพนามแทนบุคคล เช่น "fae/faer" คำสรรพนามสร้างใหม่บางคำเป็นการอ้างถึงคำว่า they/them เช่น "ey/em" ซึ่งเป็นรูปแบบหนึ่งของคำสรรพนามสปิแวก (Spivak pronoun)
การสำรวจโดยเดอะเทรเวอร์โพรเจกต์ (The Trevor Project) ในปี ค.ศ. 2020 พบว่าร้อยละ 4 ของเยาวชนในกลุ่มบุคคลที่มีความหลากหลายทางเพศใช้คำสรรพนามสร้างใหม่
คำสั่งของฝ่ายบริหาร

ประธานาธิบดีสหรัฐอเมริกาตราคำสั่งของฝ่ายบริหาร (อังกฤษ: executive order) เพื่อช่วยเจ้าพนักงานและหน่วยงานของฝ่ายบริหารจัดการปฏิบัติการภายในรัฐบาลกลางเอง คำสั่งของฝ่ายบริหารมีผลทางกฎหมายสมบูรณ์เมื่อได้รับอนุญาตจากฝ่ายนิติบัญญัติซึ่งรัฐธรรมนูญมอบอำนาจโดยตรงแก่ฝ่ายบริหาร หรือทำตามที่รัฐบัญญัติซึ่งมอบอำนาจดุลยพินิจบางส่วนแก่ประธานาธิบดีอย่างชัดเจน (กฎหมายที่ออกตามอำนาจที่ได้รับมอบหมาย)
คำสั่งของฝ่ายบริหารอยู่ภายใต้บังคับแห่งการพิจารณาทบทวนโดยศาล เฉกเช่นบทกฎหมายและข้อบังคับของสภานิติบัญญัติซึ่งหน่วยงานรัฐบาลประกาศใช้ และอาจถูกตีตกได้หากศาลพิเคราะห์แล้วว่าบทกฎหมายหรือรัฐธรรมนูญไม่สนับสนุน การริเริ่มนโยบายสำคัญต้องอาศัยการเห็นชอบจากฝ่ายนิติบัญญํติ แต่คำสั่งของฝ่ายบริหารมีอิทธิพลสำคัญเหนือกิจการภายในของรัฐบาล โดยตัดสินใจว่าจะบังคับใช้กฎหมายอย่างไรและมากระดับใด การจัดการกับภาวะฉุกเฉิน การทำสงครามและโดยรวมเป็นการปรับตัวเลือกนโยบายในการนำบทกฎหมายกว้างไปปฏิบัติ
คาแนลซิตีฮากาตะ

คาแนลซิตีมองจากข้างนอก
คาแนลซิตีฮากาตะ (ญี่ปุ่น: キャナルシティ博多; โรมาจิ: Kyanaru Shiti Hakata; อังกฤษ: Canal City Hakata) เป็นศูนย์การค้าและความบันเทิงขนาดใหญ่ในเมืองฟูกูโอกะ ประเทศญี่ปุ่น ได้รับการขนานนามว่าเป็น "เมืองที่อยู่ในเมือง" ประกอบด้วยร้านค้า ร้านกาแฟ ภัตตาคาร โรงละคร ศูนย์เกม โรงภาพยนตร์ โรงแรมสองแห่ง และคลองที่ไหลผ่านกลางศูนย์กลางค้า
คาแนลซิตีตั้งอยู่ติดกับย่านบันเทิงและอยู่ระหว่างศูนย์กลางธุรกิจและการค้าปลีกของฟูกูโอกะ จึงเป็นสถานที่ท่องเที่ยวยอดนิยมที่สร้างรายได้ให้แก่เมืองได้อย่างมาก จัดเป็นโครงการพัฒนาโดยเอกชนที่ใหญ่ที่สุดในประวัติศาสตร์ญี่ปุ่น (1.4 พันล้านดอลลาร์สหรัฐ สำหรับพื้นที่ 234,460 ม²) สร้างด้วยสถาปัตยกรรมแบบจินตนาการอย่างมีลักษณะเด่นเฉพาะด้วยประติมากรรมรูปโค้งและน้ำพุจำนวนมาก และออกแบบอาคารไม่ให้มองเห็นทิวทัศน์ของเมืองภายนอกมากนัก เพื่อสร้างบรรยากาศคล้ายโอเอซิสแยกออกจากเมืองโดยรอบ
คาแนลซิตีฮากาตะห่างจากสถานีรถไฟฮากาตะและเท็นจิงในระยะเดินเท้าเป็นเวลา 10-15 นาที
ประวัติ

ฟูกูโอกะในช่วง พ.ศ. 2528-2532 ประสบทั้งปัญหาคนย้ายถิ่นไหลทะลักเข้าเมืองจำนวนมาก และปัญหาย่านการค้าและชุมชนเงียบเหงา จนกระทั่ง Jon Jerde สถาปนิกชาวอเมริกัน ได้สร้าง คาแนลซิตี ขึ้น ซึ่งประสบความสำเร็จในด้านการค้าอย่างงดงามตั้งแต่เริ่มเปิด ในปีแรกมีผู้มาเยี่ยมชมมากกว่า 16 ล้านคน และมียอดจำหน่ายสินค้ามากกว่า 500 ล้านดอลลาร์สหรัฐ โรงภาพยนตร์ในศูนย์การค้าแห่งนี้มียอดจำหน่ายตั๋วราว 55% ของโรงภาพยนตร์ทั่วทั้งเมือง และตั๋วภาพยนตร์ที่เข้าฉายที่นี่ในปีแรกสามารถจำหน่ายได้หมด นอกจากนี้ยังทำให้โรงภาพยนตร์ต่าง ๆ ในเมืองมีจำนวนภาพยนตร์เข้าฉายมากขึ้น 50%
จากความสำเร็จของ คาแนลซิตี ทำให้พื้นที่รอบศูนย์การค้ามีคนคับคั่งมากขึ้น จึงเริ่มสร้างตลาดเดินเท้าที่เคยเงียบเหงาขึ้นมาใหม่และเปิดให้เช่าร้านค้าสำหรับให้คนเข้าหรืออกจากศูนย์การค้าเข้าไปเดินชม
แหล่งข้อมูลอื่น

(ญี่ปุ่น) เว็บอย่างเป็นทางการ
(อังกฤษ) เว็บอย่างเป็นทางการ เก็บถาวร 2009-09-18 ที่ เวย์แบ็กแมชชีน
คำสั่งของฝ่ายบริหารที่ 13769

ประธานาธิบดีสหรัฐดอนัลด์ ทรัมป์ กำลังลงนามคำสั่ง ขนาบโดยรองประธานาธิบดีไมก์ เพนซ์ (ซ้าย) และรัฐมนตรีว่าการกระทรวงกลาโหม เจมส์ แมตทิส (ขวา)
แผนที่ประเทศที่ได้รับผลกระทบจากคำสั่งดังกล่าว
ประธานาธิบดีดอนัลด์ ทรัมป์ลงนามคำสั่งของฝ่ายบริหารชื่อ การคุ้มครองชาติจากการเข้าเมืองสหรัฐของผู้ก่อการร้ายต่างด้าว (อังกฤษ: Protecting the Nation from Foreign Terrorist Entry into the United States) หรือคำสั่งของฝ่ายบริหารที่ 13769 เมื่อวันที่ 27 มกราคม 2560 คำสั่งนี้จำกัดทั้งการท่องเที่ยวและการเข้าเมืองของบุคคลจากประเทศซึ่งประชากรส่วนใหญ่เป็นมุสลิมหลายประเทศในตะวันออกกลางและทวีปแอฟริกา คำสั่งนี้ยับยั้งโครงการการรับผู้ลี้ภัยสหรัฐ (U.S. Refugee Admissions Program) เป็นเวลา 120 วันตลอดจนการเข้าเมืองของบุคคลจากประเทศลิเบีย อิหร่าน อิรัก โซมาเลีย ซูดาน ซีเรียและเยเมน โดยไม่เว้นสถานภาพตรวจลงตราหรือผู้เข้ามามีถิ่นที่อยู่ถาวรเป็นเวลา 90 วัน โดยมีการยกเว้นเป็นกรณี ๆ ไป วันที่ 28 มกราคม มีประเมินว่า ผู้เดินทาง 100–200 คนที่เข้าเมืองสหรัฐถูกกักตัวเนื่องจากคำสั่งนี้ และอีกหลายร้อยคนถูกห้ามขึ้นเที่ยวบินที่มุ่งหน้าสู่สหรัฐ
คำสั่งนี้ก่อให้เกิดการวิจารณ์จากนานาประเทศ การประท้วงที่ท่าอากาศยานนานาชาติจอห์น เอฟ. เคนเนดีในรัฐนิวยอร์ก และที่ท่าอากาศยานอื่นของสหรัฐ และคดีความจากสหภาพเสรีภาพพลเมืองอเมริกัน
ศาลกลางแห่งหนึ่งในนครนิวยอร์กยับยั้งคำสั่งดังกล่าวบางส่วนชั่วคราวในวันที่ 28 มกราคม 2560 แต่ศาลมิได้อนุญาตให้ผู้ได้รับผลกระทบเข้าประเทศหรือวินิจฉัยเรื่องความชอบด้วยรัฐธรรมนูญของตัวคำสั่ง วันที่ 29 มกราคม 2560 ศาลกลางอีกแห่งหนึ่งในบอสตันห้ามการควบคุมตัวผู้ที่ได้รับกระทบ "ซึ่งหากไม่เป็นผลจากคำสั่งของฝ่ายบริหารนี้จะได้รับอนุญาตตามกฎหมายให้เข้าเมืองสหรัฐได้" เป็นการชั่วคราว คำสั่งศาลดังกล่าวช่วยฟื้นฟูความสามารถแก่ผู้เข้าเมืองชอบด้วยกฎหมายจากชาติที่ถูกห้ามเจ็ดชาติให้เข้าเมืองสหรัฐได้
คาเมรอน ดิแอซ

| คาเมรอน ดิแอซ |
| --- | --- |
ดิแอซในปี 2014
สารนิเทศภูมิหลัง
เกิด:  (1972-08-30) สิงหาคม 30, 1972 (52 ปี) คาเมรอน มิเชลล์ ดิแอซ เมืองแซนดีเอโก รัฐแคลิฟอร์เนีย ​สหรัฐอเมริกา
คู่สมรส: เบนจี แมดเดน (สมรส 2015)​
บุตร: แรดดิกซ์ ดิแอซ-แมดเดน
อาชีพ: นักจัดรายการวิทยุ นักเขียน​ อดีตนักแสดง อดีตนักเดินแบบ
ปีที่แสดง: 1990−2016
ผลงานเด่น: ทีนา คาร์ไลล์ ใน หน้ากากเทวดา  แมรี เจนเซน ใน ​มะรุมมะตุ้ม รุมรักแมรี ​นาตาลี คุก ใน ​นางฟ้าชาร์ลี ​อแมนดา วูดส์ ใน ​เซอร์ไพรส์รักวันพักร้อน​ ลีนอร์ เคส ใน ​หน้ากากแตนอาละวาด  อลิซาเบ็ธ ฮัลซีย์ ใน ​จารย์แสบแอบเอ็กซ์  ​
คาเมรอน มิเชลล์ ดิแอซ (อังกฤษ: Cameron Michelle Díaz, เกิดเมื่อวันที่ 30 สิงหาคม ค.ศ. 1972)​ เป็นอดีตนักแสดง, อดีตนักเดินแบบ​ชาวอเมริกัน และเป็นภรรยาของเบนจี แมดเดน มือกีตาร์วงกู้ดชาร์ลอตต์​ เคยได้รับการเสนอชื่อเข้าชิงรางวัลลูกโลกทองคำ​ 4 ครั้ง, เข้าชิงรางวัลสมาคมนักแสดงภาพยนตร์และโทรทัศน์ 3 ครั้ง และถูกเสนอชื่อเข้าชิงรางวัลแบฟตา​ 1 ครั้ง โดยคาเมรอน ดิแอซ เคยได้รับการบันทึกให้เป็นนักแสดงฮอลลีวูด​หญิงที่อายุเกิน 40 ปี ที่มีค่าตัวมากที่สุด
ในปี ค.ศ. 2018 มีการเปิดเผยจากบ็อกซ์ออฟฟิส​ว่าภาพยนตร์ที่นำแสดงโดยคาเมรอน ดิแอซ สามารถทำรายได้รวมกันเฉพาะในประเทศสหรัฐอเมริกามากกว่า 3,000 ล้านดอลลาร์สหรัฐ และทำรายได้ทั่วโลกมากกว่า 7,000 ล้านดอลลาร์สหรัฐ ทำให้เธอเป็นนักแสดงเพศหญิงที่ทำรายได้ให้ภาพยนตร์ฮอลลีวูดสูงที่สุดลำดับ 6 โดยอยู่เหนือลูพีตา ญองอ​ และ จูเลีย โรเบิตส์
นอกจากจะเป็นที่รู้จักในบทบาทนักแสดงแล้ว ดิแอซยังมีผลงานการเขียนหนังสือ โดยหนังสือ ​The Body Book ที่เธอเขียนในปี ค.ศ. 2013 อยู่ในอันดับที่ 2 ของอันดับหนังสือขายดีเดอะนิวยอร์กไทมส์  และงานเขียนหนังสือเรื่องต่อมาของเธอคือ The Longevity Book วางจำหน่ายในเดือน มิถุนายน 2016.ปัจจุบันหลังจากแสดงภาพยนตร์เรื่อง ​Annie - หนูน้อยแอนนี​ ในปี ค.ศ. 2014 คาเมรอน ดิแอซ ได้ประกาศยุติบทบาทการแสดงในภาพยนตร์ต่างๆ โดยในปี ค.ศ. 2018 เธอได้เริ่มมีรายการวิทยุชื่อ Town Hall with Cameron Diaz ซึ่งได้รับคำแนะนำในช่วงแรกจาก นิโคล ริชชี ​ผู้เป็นทั้งเพื่อนสนิทและเป็นคู่สะใภ้ (สามีของนิโคล ริชชี และ สามีของคาเมรอน ดิแอซ เป็นพี่น้องฝาแฝดกัน)​ 
ต่อมาในปี ค.ศ. 2020 ดิแอซให้กำเนิดบุตรสาวคนแรกชื่อว่า "แรดดิกซ์ ดิแอซ-แมดเดน" (เกิดเมื่อปี 2020)
ประวัติ > 1972–1993: วัยเด็กและการเป็นนางแบบ

คาเมรอน ดิแอซ เกิดเมื่อวันที่ 30 สิงหาคม ค.ศ. 1972  ที่เมืองแซนดีเอโก รัฐแคลิฟอร์เนีย สหรัฐอเมริกา​ ปู่ทวดและย่าทวดของเธอเป็นชาวคิวบา​ ที่ย้ายถิ่นฐานมาอยู่ที่เมืองแทมปา รัฐฟลอริดา สหรัฐอเมริกา​ และให้กำเนิดปู่ของเธอ ​เอมีลีโอ กาดิซ ดิอัซ ยูนิออร์​ ที่รัฐฟลอริดา ทำให้ปู่ของเธอเป็นชาวอเมริกัน-คิวบา รุ่นแรกของครอบครัว ต่อมาปู่ของเธอได้ย้ายออกจากรัฐฟลอริดามาอยู่ที่รัฐแคลิฟอร์เนีย และให้กำเนิดพ่อของเธอ ​เอมีลีโอ ลุยส์ ดิอัซ​ ที่รัฐนี้โดยพ่อของเธอมีอาชีพเป็นหัวหน้าคนงานของบริษัทน้ำมันแห่งหนึ่งในแคลิฟอร์เนีย ​ส่วนแม่ของเธอ บิลลี (นามสกุลเดิม เออร์ลี)มีเชื้อสายอังกฤษ​-เยอรมัน​ และกลุ่มชนพื้นเมืองอเมริกัน (เผ่าเชอโรกี)​ มีอาชีพเป็นตัวแทนนำเข้าและส่งออกสินค้า คาเมรอน ดิแอซ มีพี่สาวชื่อว่า ​คิเมเน ดิแอซ​
หลังจากเธอเกิด เธอได้ย้ายจากเมืองแซนดีเอโก มาที่ลองบีช ลอสแอนเจลิส​ และเรียนชั้นประถมที่โรงเรียนประถมลอสเซอริทอส ก่อนจะต่อชั้นมัธยมที่โรงเรียนมัธยมลองบีชโพลีเทคนิค โดยในสมัยเรียนนั้นเธอเป็นเพื่อนห้องเดียวกันกับสนูป ด็อกก์​ และได้เซ็นสัญญาเป็นนางแบบกับบริษัทอีลิท โมเดล แมเนจเมนต์ ตั้งแต่อายุ 16 ปี โดยเธอได้ถ่ายแบบให้กับบริษัทคาลวิน ไคล์น และลีวายส์ จากนั้นพออายุได้ 17 ปี เธอก็ได้ขึ้นปกนิตยสารเซเวนทีน และได้เป็นนางแบบช่วงสั้นๆที่ประเทศออสเตรเลีย​รวมถึงได้เป็นนางเอกโฆษณาเครื่องดื่มโคคา-โคล่า​ ในปี ค.ศ. 1991​
ปี ค.ศ.1992 ขณะอายุ 19 ปี คาเมรอน ดิแอซ ได้รับงานถ่ายแบบให้กับชุดชั้นในสตรี​แนวซาดิสม์และมาโซคิสม์ ซึ่งเป็นการใส่ชุดชั้นในหนังแบบเปิดเต้านม โดยมีการถ่ายภาพนิ่งและบันทึกไว้เป็นวิดีโอ โดยจอห์น รัทเทอร์อย่างไรก็ตามภาพชุดและวิดีโอดังกล่าวไม่ได้มีการเผยแพร่ออกไปในช่วงเวลานั้น จนกระทั่งในปี ค.ศ. 2003 ที่เธอมีชื่อเสียงโด่งดังในฮอลลีวูด​ จอห์น รัทเทอร์ จึงติดต่อและเสนอขายภาพและวิดีโอที่บันทึกการถ่ายแบบชุดนั้นให้กับเธอ ในช่วงก่อนที่ภาพยนตร์เรื่อง ​นางฟ้าชาร์ลี: เสน่ห์เข้มทะลุพิกัด​ กำลังจะออกฉาย โดยรัทเทอร์เสนอขายภาพชุดดังกล่าวให้กับเธอในราคา 3.5 ล้านดอลลาร์สหรัฐ ซึ่งหากเธอไม่ซื้อเขาจะขายให้คนอื่น ทางด้านดิแอซ มองว่าเธอกำลังถูกแบล็คเมล์จากภาพในอดีตจึงฟ้องร้องรัทเทอร์
ในเดือนกรกฎาคม ค.ศ. 2004 หลังจากภาพยนตร์เรื่อง ​นางฟ้าชาร์ลี: เสน่ห์เข้มทะลุพิกัด ออกฉายและประสบความสำเร็จทำรายได้ไปกว่า 259 ล้านดอลลาร์สหรัฐ ได้มีคลิปวิดีโอการถ่ายแบบเปลือยอกของเธอในอดีตความยาว 30 นาที เผยแพร่ในเวปไซต์ของรัสเซียในชื่อคลิปว่า She's No Angel หรือ เธอไม่ใช่นางฟ้า โดยรัทเทอร์ปฏิเสธว่าไม่ได้เกี่ยวข้องกับการเผยแพร่คลิปวีดีโอต่อมาในปี ค.ศ. 2005 รัทเทอร์ถูกตัดสินให้มีความผิดและถูกศาลสูงแห่งลอสแอนเจลิสพิพากษาให้จำคุก 3 ปี 8 เดือน